51. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Φ.21/21/Ν. 1127 της 9/14 Ιαν.  1985 (ΦΕΚ Β΄ 14) Έγκριση κανονισμού «περί τρόπου ασφάλισης των ιερωμένων διαφόρων θρησκειών». Άρθρ.1.-1.Κατά τις διατάξεις του Κανονισμού τούτου υπάγονται στην ασφάλιση τον Κλάδου Συντάξεων του ΙΚΑ, καθώς και στους Κλάδους Παροχών Ασθενείας και Μητρότητας σε είδος και σε χρήμα αυτού οι ιερωμένοι που απασχολούνται, σε Ιδρύματα στα οποία πραγματοποιούνται οι ιεροτελεστίες των διαφόρων θρησκειών, για τους οποίους προβλέπει η διάταξη του άρθρ. 44 του Νόμ. 1469/84. 2.Για την ασφάλιση των προσώπων της παρ. 1 του παρόντος άρθρου έχουν εφαρμογή και οι διατάξεις του πρώτου μέρους (άρθρ. 1 έως 30) του Κανονισμού Ασφάλισης του ΙΚΑ (Α.Υ.Ε. 55575/1.479/ 18.11.65, ΦΕΚ 816/65 τ. Β΄), όπως τροποποιήθηκε αργότερα, εφόσον δεν βρίσκονται σε αντίθεση με τις διατάξεις του παρόντος Κανονισμού. Τρόπος Ασφάλισης Άρθρ.2.-1.Η ασφάλιση των προσώπων του άρθρ. 1 του παρόντος Κανονισμού γίνεται: α)για τα πρόσωπα που παρέχουν τις υπηρεσίες τους σε σταθερό εργοδότη (Ενοριακά Συμβούλια, Κοινότητες, Σωματεία, Συλλόγους κ.λ.π.) και αμείβονται με τακτικές αποδοχές, κατά τις κοινές διατάξεις της νομοθεσίας του ΙΚΑ, β)για τα πρόσωπα που δεν υπάρχει συγκεκριμένος εργοδότης ή δεν αμείβονται με σταθερές αποδοχές, δια μέσου ασφαλιστικού συνεταιρισμού, σύμφωνα με τις διατάξεις του Κεφαλαίου ΙΑ (άρθρ. 80-87) του Κανονισμού Ασφάλισης του ΙΚΑ. 2.Για τα υπόλοιπα θέματα, δηλαδή του υπόχρεου εργοδότη τον τρόπο υπολογισμού και καταβολής των εισφορών, τις συνέπειες από την καθυστέρηση καταβολής ή τη μη καταβολή των εισφορών θα εφαρμόζονται ανάλογα οι διατάξεις της νομοθεσίας του ΙΚΑ. Σελ. 124,42(α) Τεύχος Η103–Σελ. 94 Ημέρες εργασίας - Ασφαλιστική Κλάση Άρθρ.3.-Ο υπολογισμός των ημερών εργασίας των προσώπων της παρ. 1 του άρθρ. 1 του παρόντος θα γίνεται: α)Για τα πρόσωπα που ασφαλίζονται με τις κοινές διατάξεις της νομοθεσίας του ΙΚΑ, βάσει των διατάξεων του άρθρ. 18 του Κανονισμού Ασφάλισης. β)Για τα πρόσωπα που ασφαλίζονται δια μέσου ασφαλιστικού συνεταιρισμού βάσει των οικείων διατάξεων του Κεφαλαίου ΙΑ΄ του Κανονισμού Ασφάλισης. Άρθρ.4.-Η ισχύς του Κανονισμού αυτού αρχίζει από 1ης Ιαν. 1985. 